বাংলা ছোটগল্পের ধারায় এই সমৃদ্ধি এবং তরুণ গল্পকারদের জীবনের বহুকৌণিক দিক নিয়ে চিত্রায়ণ গতানুগতিক ধারায় নতুন অভিঘাত সৃষ্টি করেছিল। এতদিন অন্ত্যজ ও প্রান্তিক মানুষের বড় কোনো স্থান ছিল না সাহিত্যের আঙিনায়। কোমল ভাবাবেশ গল্পের অন্তঃশরীরে বৃহত্তর কোনো জীবন-চেতনা তুলে ধরতে পারেনি। নিচুতলার মানুষেরা সেদিন ক্ষোভ, যন্ত্রণা, দুঃখ নিয়ে, কখনোবা এই দুঃখ-বেদনাকে জয় করার প্রত্যয় নিয়ে সাহিত্যে উপজীব্য হয়ে উঠল।